Emin Mahmudov (futbolçu)

**Emin Cəbrayıl oğlu Mahmudov** () — Azərbaycan milli futbol komandasının və "Neftçi"nin kapitanıdır

## Həyatı
Azərbaycanın Saatlı rayonun Qara Nuru (keçmiş Krasnoselsk) kəndində doğulmuşdur. Üç yaşında ikən Emin Mahmudovun ailəsi Rusiyaya, Moskva vilayətinə köçür. Emin Mahmudovun həm Azərbaycan, həm də Rusiya vətəndaşlığı var.

## Karyerası
Emin Mahmudov futbol həyatına "Saturn"un uşaq komandası olan "Master-Saturn"da başlayıb. Rusiya vətəndaşlığını daşıyan 1992-ci il təvəllüdlü futbolçu 2009-cu ildə "Saturn"un əvəzedici heyətində daim oynaması ilə diqqət çəkib. Artıq əsas komandaya cəlb olunan Emin 2010-cu ilin yanvar ayında Sankt-Peterburq şəhərində Vladimir Qranatkinin xatirəsinə həsr olunmuş turnirdə karyerasında ilk uğurlarını qazanıb. Belə ki, Rusiyanın 19 yaşlılardan ibarət yığma komandasının (U-19) qalibi olduğu turnirin bombardiri də məhz Mahmudov olub. Özü də maraqlıdır ki, adətən nadir hallarda qol vurduğunu etiraf edən hücuma meyilli yarımmüdafiəçi turnirdə, demək olar, hər oyunda rəqib qapısına yol tapmağı bacarıb.

Mahmudov Rusiya Premyer Liqası debütünü 24 aprel 2010-cu ildə Moskva Dinamosu ilə oyunda etdi. O, premyer liqadakı ilk qolunu 20 noyabr 2010-cu ildə (Rusiya çempionatının 29-cu turunda) Anji ilə görüşdə vurub. 15 yanvar 2011-ci ildə Mahmudov uşaqlıqdan azarkeşi olduğu Moskvanın "Spartak" klubu ilə müqavilə imzalayıb. Emin yeni klubunda 2011-ci il yanvarın 18-də Kişinyovun "Daçiya" klubu ilə yoldaşlıq oyununda debüt etdi. 3 mart 2011-ci ildə Rusiya Kubokunun 1/8 finalında Novosibirskin Sibir klubuna qarşı keçirilən oyunda Emin rəsmi oyunlarda Spartak üçün debüt etdi və həmin oyunda assistentlik etdi. Spartak bu oyunda 2:0 hesabı ilə qalib gəldi və 1/4 finala yüksəldi. 14 mart 2011-ci ildə Mahmudov "Rostov"la matçda meydanda start heyətində meydana çıxdı, həmin oyunda "Spartak" sensasiyalı şəkildə 0:4 hesabı ilə məğlub olmuşdu. 25 fevral 2012-ci ildə "Tom" klubuna icarəyə verildi. Mövsümün sonunda o, qırmızı-ağların düşərgəsinə qayıdır.

14 fevral 2013-cü ildə icarə əsasında Samaranın Krılya Sovetov klubuna keçdi. 2014-cü il yanvarın 31-də Mahmudovun transferini Krılya Sovetov alıb. Krılya Sovetovda tez-tez zədələrdən əziyyət çəkən Mahmudov 2015/16 mövsümünün transfer pəncərəsində Mordoviya klubuna icarə əsasında keçdi.

Mahmudov 20 iyul 2016-cı ildə Portuqaliyanın Boavişta klubu ilə müqavilə imzaladı. Yeni klubun tərkibində Mahmudov yalnız noyabrın sonunda debüt etdi, Sportinq Lissabon ilə oyunda əvəzedici kimi meydana çıxdı. Bir ay sonra Emin karyerasında ilk dəfə Portuqaliyada qolunu vurdu. Həmin oyunda "Boavişta" 2:0 hesabı ilə qalib gəldi. Buna baxmayaraq Boaviştada əsas heyətə düşməkdə çətinlik çəkən Mahmudov klubu dəyişmək qərarına gəlir.

### Neftçi
2017-ci ildə Mahmudov Azərbaycanın Neftçi klubuna keçib. 2018/2019-cu il mövsümündə Neftçinin heyətində Emin Mahmudov Azərbaycan çempionatının gümüş mükafatçısı olub. 2020/21 mövsümündə isə Azərbaycan çempionatının qalibi olub.

Mahmudov Neftçidə 150-ci matçına 7 avqust 2022-ci ildə keçirilən Şamaxı-Neftçi matçının 70-ci dəqiqəsində çıxıb. Eyni zamanda matçın 81-ci dəqiqəsində fərqlənməyi bacarıb. Matç Neftçinin 0–1 hesablı qələbəsi ilə başa çatıb. E. Mahmudovun "Neftçi" ilə müqaviləsi 2023-cü ilin yayında başa çatır. Neftçi ona müqaviləsini daha üç il uzatmaq üçün illik 350 min dollar maaşlı müqavilə edib və Emin bu təklifi qəbul edib.

Emin Mahmudov Misli Premyer Liqasında "Ayın qolu" layihəsi çərçivəsində mükafatlandırılıb.

## Uğurları

### Klub
 Neftçi
* Azərbaycan Premyer Liqası
** Qalib (1): 2020/21

### Şəxsi

## İstinadlar

## Xarici keçidlər
* 2010-cu il "Saturn"un azərbaycanlı futbolçusuna düşərlidir
* BATE və "Saturn"da azərbaycanlı futbolçular
* AFFA Emin Mahmudovu niyə unutdu?